
	Szám:  10056-3/2012.
	Tárgy:
	JJH-623 frsz.-ú gépjármű forgalomból történő kivonása, forgalmi engedélyének és hatósági jelzésének bevonása 

H A T Á R O Z A T

Központi gépjármű-nyilvántartásban szereplő  JJH-623 frsz.-ú,  1996. gyártási évű, Volkswagen gyártmányú, Polo 1.05 típusú, WVWZZZ6NZTW118774 alvázszámú, AEV151970 motorszámú, 980 kg önsúlyú, 1470 kg összsúlyú, 1043 cm2 hengerűrtartalmú, fehér színű személygépkocsit  a forgalomból tulajdonviszony rendezetlensége  miatt á t m e n e t i   i d ő  s z a k r a  k i v o n o m,  a forgalmi engedélyét és hatósági jelzését v i s s z a v o n o m.
A forgalomból történő kivonás időtartama a járműnyilvántartásba bejegyzéstől 10 évig tart. A megállapított kivonási idő elteltével a járművet véglegesen forgalomból kivontnak kell tekinteni.

Eljárási költség, költségtérítés nem merült fel.

A határozat ellen a döntés közlésétől számított 15 napon belül a Bács-Kiskun Megyei Kormányhivatalhoz (6000 Kecskemét, Deák Ferenc tér 3.) címzett, de Kiskőrös Város Jegyzőjéhez (6200 Kiskőrös, Petőfi tér 1.) benyújtható, 5.000 Ft értékű illetékbélyeggel ellátott fellebbezéssel lehet élni. A fellebbezést az ügyben keletkezett elsőfokú iratokkal együtt a fellebbezési határidő leteltét követő 8 napon belül annak elbírálása céljából felterjesztem, kivéve, ha a megtámadott döntést a fellebbezésben foglaltaknak megfelelően hatóságom kijavítja, kiegészíti, módosítja, visszavonja vagy a fellebbezést érdemi vizsgálat nélkül elutasítja.

I N D O K O L Á S

Az JJH-623 frsz.-ú személygépkocsi közlekedési igazgatási ügyében eljárásom során megállapítottam, hogy jelenlegi tulajdonos személye nem megállapítható, a jármű okmányai és hatósági jelzése ismeretlen helyen van. 

A közúti közlekedési igazgatási feladatokról, a közúti közlekedési okmányok kiadásáról és visszavonásáról szóló 326/2011. (XII.28.) Korm. rendelet (továbbiakban: Kr.) 102. § (5) bekezdése szerint a közlekedési igazgatási hatóság hivatalból jár el és vonja kis a járművet a forgalomból, amennyiben saját eljárása során észleli, hogy a nyilvántartásba bejegyzett tulajdonos nem létező személy, vagy a tulajdonos személye nem állapítható meg.

A Kr. 103. § (1) f..) pontja alapján a járművet a hivatalból indult eljárás során a forgalmi engedély és a hatósági jelzés bevonásával a következő időtartamra kell ideiglenesen a forgalomból kivonni: a 49. § (1) bekezdés, a 87.  § (4) bekezdés b) pontja és a 102. § (5) bekezdés esetén átmeneti időszakra.

A Kr. 104. § (2) bekezdése szerint amennyiben a hatósági engedélyt a helyszínen nem vették el, a kivonás időtartamát a közlekedési igazgatási hatóság határozatának jogerőre emelkedése, vagy fellebbezési jogra tekintet nélküli végrehajtás esetén a határozat végrehajthatóvá válása napjától kell számítani, kivéve, ha az ügyfél a határozat jogerőre emelkedését megelőzően az leadta. Ebben az esetben a leadás napjától kell a kivonás időtartalmát számítani. 

A Kr. 110. §. (7) bekezdése alapján a közlekedési igazgatási hatóság az ügyfél kérelmére véglegesen vonja ki a járművet a forgalomból: az ügyfél kérelmére, valamint a 49. § (1) bekezdés, a 87. § (4) bekezdés b.) pontja, a 102. § (5) bekezdése szerint hivatalból indult eljárást követően a jármű átmeneti időszakra történő forgalomból kivonása esetén, a forgalomból történő kivonás járműnyilvántartásba bejegyzésétől számított tíz év elteltével a járművet véglegesen forgalomból kivontnak kell tekinteni. 

A fent idézett jogszabályi helyek rendelkezéseit figyelembe véve az JJH-623 frsz-ú személygépkocsit   a forgalomból kivontam, a  forgalmi engedélyének és rendszámtábláinak a leadását rendeltem el.

Az eljárás megindításának a napja 2012. november 7., a döntéshozatal a közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) 33. § (1) bekezdésében meghatározott ügyintézési határidőn belül történt.

Jogorvoslati lehetőségről a Ket. 98. § (1) bekezdésére figyelemmel adtam tájékoztatást. A fellebbezési illetéket az illetékekről szóló 1990. évi XCIII. törvény 29. § (2) bekezdésében foglaltak szerint állapítottam meg.

Az eljárás lefolytatása során eljárási költség nem merült fel, az ügyfeleket fizetési kötelezettség nem terheli.

Hatáskörömet a közúti közlekedési nyilvántartásról szóló 1999. évi LXXXIV. törvény 5. § (1) bekezdése, illetékességemet a Ket. 21. § (1) bekezdés a.) pontja és az okmányirodák kijelöléséről és illetékességi területéről szóló 256/2000. (XII. 26.) Kormány rendelet 1. § (3) bekezdése és mellékletének 2. fejezete határozza meg.

K i s k ő r ö s, 2012. november 20.

                                                                  Dr. Csertő Gyula 

                                                               jegyző megbízásából:

                                                                                                                     Fődi János

                                                                                                                   osztályvezető

A határozatról értesülnek:                                                                     

1.
Hirdetményi úton közlendő döntés  

2. Irattár

